钦定古今图书集成/历象汇编/庶征典/第160卷 > 《管窥辑要》 > 《吕望钧玉璜赋》唐·阙名
## 钦定古今图书集成/历象汇编/庶征典/第160卷 > 《管窥辑要》 > 《吕望钧玉璜赋》唐·阙名

“昔太公之未遇也，隐于渭滨，钓于渭津。坐磻石而不
易其操，垂直钩而不挠其神。波万重而我心惟一，岁
三周而吾道方申。既而寒潭晓霁，莫不遗乎巨细。兀
忘形而有待，引经纶而不替。期阴骘以旁行，忽冥符
而下济。于是拔深泉，激细涟。振锦鳞而云霞焕若，获
玉璜而篆籀昭然。皎皎霜净，亭亭月悬。表苍兕之期”，

而祥光上下。”公乃起川隅，怀宝符，颙昂志气，振奋泥
涂。捧抵鹊之容，弥彰洁白；入非熊之兆，宁掩瑕瑜。“众
皆钓其名，我则钓其道；众皆钓其鱼，我则钓其宝。故
知神全者不辞贫贱，志大者不叹枯”槁。皤皤兮白发，
湜湜兮清流，其来也钓于周。所谓“运良谋，拥神休。岂
芳饵而能获？匪嘉鱼而足求。”异和氏之功，疵瑕受戮；
贱詹何之术，溪涧空投。然则道感其诚，德亦有报。天
以我为忠告。客有悦其性者，莫不望兹川而高蹈。